Ejeren af en ladebygning på Dall Møllevej i Svenstrup med omkring 50 kyllinger var meget tæt på at stå med 50 grilkyllinger istedet. Der brød nemlig torsdag eftermiddag brand i ladebygningens el-tavle. - Det var en EL-tavle i laden, som brændte og udviklede en masse varme, fortæller indsatsleder Henrik Christensen. Hele tavlen er udbrændt, og der var ild i noget træbeklædning omkring tavlen, mens en del elementar er smeltet, ellers er der ikke sket yderligere med bygningen. Et heldigt tidspunkt Det var ejerne selv, der opdagede branden og ringede 112, og det var ifølge indsatslederen heldigt. - Det var et heldigt tidspunkt, det blev opdaget, og vi kom, så det ikke nåede at udvikle sig, fortæller indsatslederen. Der er ifølge ejeren og indsatslederen ikke sket kyllingerne noget. Dog er strømmen på stedet gået, og derfor arbejder skadesservice på at få etableret nødstrøm. Beredskabet har forladt adressen.

Opsummering:
Skadeservice er på stedet og er ved at etablerer nødstrøm.